stanford-oval/wikipedia huggingface dataset:
Teemu Hostikka

Teemu Hostikka (Photo: Henri Luoma)
Teemu Hostikka (s. 4. maaliskuuta 1979) on suomalainen käsikirjoittaja, tuottaja ja ohjaaja. Hostikka on perustamansa NTRNZ media Oy:n pääomistaja. Hän asuu Kittilässä.
Teemu Hostikka tunnetaan neljä kertaa Kultaisella Venlalla palkitun Eränkävijät-TV-sarjan luojana, käsikirjoittajana ja vastaavana tuottajana. Eränkävijät on Hostikan Yle TV1:lle kehittämä formaatti, joka seuraa intohimoisten eräihmisten elämää Suomessa. Sarjaa on tuotettu yhdeksän tuotantokautta, se on palkittu neljällä Kultaisella Venlalla, ja se on ollut ehdolla Kultainen Venla -finaalissa 14 kertaa. Sarja on myös myyty Suomen, Ruotsin ja Norjan lisäksi jo 30:en maahan. Sarjasta tehtiin myös kansainvälinen versio, joka Suomessa tunnetaan nimellä Eränkävijät: Alpeilta Arktiselle. Sen ensimmäinen tuotantokausi nähtiin Suomessa YLE TV1:llä 2019 ja toinen 2021.
Hostikan viimeisin suurtuotanto on Vaietut arktiset sodat (Untold Arctic Wars) -historiadokumenttisarja (2022), jonka hän käsikirjoitti yhdessä Anna-Reeta Eksymän kanssa. Sarja levinnyt kansainvälisesti laajemmalle kuin mikään muu suomalainen dokumenttisarja aiemmin.  Sen ostivat mm. The Walt Disney Company, RTL, Al Jazeera, BBC sekä australialainen SBS. Sarja on esitetty YLE TV1:n lisäksi kaikilla pohjoismaisilla yleisradiokanavilla. Sen toinen kausi on tuotannossa.
Hostikan ja rikostoimittaja Heidi Holmavuon käsikirjoittama Uskomattomat ympäristörikokset sai ensi-iltansa MTV-kanavalla ja Katsomossa elokuussa 2023. Neliosainen sarja esittelee Suomen merkittävimpiä ympäristörikoksia.
NTRNZ median kansainvälisesti myytyihin tuotantoihin kuuluu myös Suomen luontoa ja taikuri Henri Kemppaisen taikuutta yhdistävä viisiosainen Magic in Lapland -sarja (2019). Sarja on myyty mm. ROKU-alustalle sekä DIRECTV-operaattorille, joiden kautta sarja tavoittaa Pohjois- ja Etelä-Amerikan miljoonayleisöt.
Teemu Hostikka vaikutti 1996-2008 the RMS yhtyeessä, joka levytti kaksi albumia From Below (2002) ja Fates and Fairytales from the Mushroom Land (2008). Yhtye soitti mm. keikan suorassa lähetyksessä Radiomafiassa sekä teki Suomen kiertueita Sentencedin ja Charonin lämmittelijänä. Yhtye hajosi 2008.
Hostikka perusti intranze-toiminimen 2004, joka muuttui NTRNZ media Oy:ksi 2012. Yritys työllistää noin 20 henkilöä. Yrityksen hallitukseen kuuluu mm. suomalainen näyttelijä Peter Franzén.
Hostikka aloitti yrityksessään graafisena suunnittelijana sekä web-designerina, ja hänen käsialaansa ovat mm. Poisonblack yhtyeen Of Rust and Bones  (2010), Drive (2011) ja Lyijy (2013) levynkannet.
Televisiouransa Hostikka on aloittanut Oulun Kärppien pelitapahtumien monikameraohjaajana. Myöhemmin hän toimi ohjaajana sadoissa Urho TV:n ja Nelosen SM-Liiga sekä CHL-ottelulähetyksissä. Hostikka on tuottanut ja ohjannut Neloselle 2011-2014 ja 2021 järjestetyn Rokua Geopark Challenge -seikkailu-urheilukilpailun lähetyksen.
Teemu Hostikka tuotti ja ohjasi useita dokumentteja Erätulilla ohjelmaan, Mm. Huippu Etelämantereella (2014) -dokumentin, joka seurasi Patrick "Pata" Degermanin johtaman retkikunnan matkaa etelämantereella. Hän oli mukana Erätulilla-ohjelman teossa aina sarjan lopettamiseen saakka.
Teknologinen konvergenssi

Teknologinen konvergenssi tarkoittaa suuntausta, jossa erilliset teknologiat lähestyvät toisiaan ja muuttuvat samankaltaisemmiksi. Ilmiöstä voidaan käyttää myös termiä teknologinen samankaltaistuminen tai teknologinen samaistuminen.
Esimerkiksi tietokoneeseen on sen kehityksen aikana konvergoitunut, yhtynyt mm. laskin (taulukkolaskenta), kirjoituskone (tekstinkäsittely), posti (sähköposti), pankki (maksaminen Internetissä), kirjasto (Internet), pelaaminen (tietokonepelit).
Taloudellisessa yhteydessä voidaan tarkoittaa toimialojen teknologista konvergenssia. Siinä on kyse eri toimialoilla olevien yritysten käyttämien tai tuottamien tuotteiden sekä palveluiden teknologioiden samankaltaistumisesta.
Teuta Krasniqi

Teuta Krasniqi on kosovolainen näyttelijä. Hän näyttelee sarjassa ("kafeneja jone) Meidän kahvila. Hän on ollut kihloissa Blero-nimisen laulajan kanssa
Teuta Krasniqi on nimetty UNKT:n hyvän tahdon lähettilääksi.
Triathlon kesäolympialaisissa 2020 – naisten kilpailu

Naisten triathlon Tokion olympialaisissa 2020 kilpailtiin 27. heinäkuuta. Kilpailuun osallistui 55 urheilijaa.
Kilpailun voitti bermudalainen Flora Duffy. Bermudasta tuli näin kesäolympialaisten historian asukasluvultaan pienin valtio tai itsehallintoalue, jonka urheilija on voittanut olympiakultaa. Toiseksi sijoittui brittiläinen Georgia Taylor-Brown, joka hävisi voittajalle minuutin ja 14 sekuntia. Kolmanneksi sijoittunut Yhdysvaltain Katie Zaferes hävisi Duffylle lähes puolitoista minuuttia.
Karsinnat

55 urheilijaa valittiin eri väylin. Isäntämaa Japani sai kaksi urheilijaa olympialaisiin ilman karsintaa. Seitsemän maata sai sekaviestirankingin perusteella paikan olympialaisiin, jolloin näiden maan kaksi naisurheilijaa saivat paikan myös yksilökilpailuihin. Kolme parasta maata erillisestä sekaviestin karsintapahatumasta sai kaksi urheilijaa yksilökilpailuihin. 26 triathlonistia valittiin rankingin perusteella. Loput viisi triathlonistia valittiin alueellisesti rankingin perusteella siten, että Euroopalle, Afrikalle, Aasialle, Oseanialle ja Amerikalle annettiin yksi paikka, jonka sai sellaisen maa, jonka urheilija ei ollut vielä päässyt kesäolympialaisiin. Loput kaksi paikkaa täytettiin erillisellä kutsulla. Jos maalla oli 11. toukokuuta 2020 vähintään kolme urheilijaa rankingin 30. parhaan joukossa, sai maasta osallistua olympialaisiin korkeintaan kolme urheilijaa. Muista maista olympialaisiin sai osallistua korkeintaan kaksi triathlonistia.
Karsinnat > Urheilijat

| Karsintatapa | Aika | Paikat | Maa |
| --- | --- | --- | --- |
| Isäntämaa |  | 2 |  Japani |
| Sekaviestiranking | 12. maaliskuuta 2020 | 14 |  Australia |
| Sekaviestiranking | 12. maaliskuuta 2020 | 14 |  Iso-Britannia |
| Sekaviestiranking | 12. maaliskuuta 2020 | 14 |  Uusi-Seelanti |
| Sekaviestiranking | 12. maaliskuuta 2020 | 14 |  Saksa |
| Sekaviestiranking | 12. maaliskuuta 2020 | 14 |  Alankomaat |
| Sekaviestiranking | 12. maaliskuuta 2020 | 14 |  Yhdysvallat |
| Sekaviestiranking | 12. maaliskuuta 2020 | 14 |  Ranska |
| Sekaviestikarsinta | 21. toukokuuta 2021 | 6 |  Belgia |
| Sekaviestikarsinta | 21. toukokuuta 2021 | 6 |  Italia |
| Sekaviestikarsinta | 21. toukokuuta 2021 | 6 |  Sveitsi |
| Ranking | 14. kesäkuuta 2021 | 26 |  Iso-Britannia |
| Ranking | 14. kesäkuuta 2021 | 26 |  Yhdysvallat |
| Ranking | 14. kesäkuuta 2021 | 26 |  Itävalta |
| Ranking | 14. kesäkuuta 2021 | 26 |  Tšekki |
| Ranking | 14. kesäkuuta 2021 | 26 |  Bermuda |
| Ranking | 14. kesäkuuta 2021 | 26 |  Kanada |
| Ranking | 14. kesäkuuta 2021 | 26 |  Espanja |
| Ranking | 14. kesäkuuta 2021 | 26 |  Italia |
| Ranking | 14. kesäkuuta 2021 | 26 |  Brasilia |
| Ranking | 14. kesäkuuta 2021 | 26 |  Australia |
| Ranking | 14. kesäkuuta 2021 | 26 |  Itävalta |
| Ranking | 14. kesäkuuta 2021 | 26 |  Norja |
| Ranking | 14. kesäkuuta 2021 | 26 |  Brasilia |
| Ranking | 14. kesäkuuta 2021 | 26 |  Ukraina |
| Ranking | 14. kesäkuuta 2021 | 26 |  Espanja |
| Ranking | 14. kesäkuuta 2021 | 26 |  Portugali |
| Ranking | 14. kesäkuuta 2021 | 26 |  Venäjän olympiakomitea |
| Ranking | 14. kesäkuuta 2021 | 26 |  Meksiko |
| Ranking | 14. kesäkuuta 2021 | 26 |  Unkari |
| Ranking | 14. kesäkuuta 2021 | 26 |  Viro |
| Ranking | 14. kesäkuuta 2021 | 26 |  Etelä-Afrikka |
| Ranking | 14. kesäkuuta 2021 | 26 |  Unkari |
| Ranking | 14. kesäkuuta 2021 | 26 |  Chile |
| Ranking | 14. kesäkuuta 2021 | 26 |  Meksiko |
| Ranking | 14. kesäkuuta 2021 | 26 |  Tšekki |
| Ranking | 14. kesäkuuta 2021 | 26 |  Ecuador |
| Aasian kiintiöpaikka |  | 1 |  Kiina |
| Afrikan kiintiöpaikka |  | 1 |  Egypti |
| Amerikan kiintiöpaikka |  | 1 |  Argentiina |
| Euroopan kiintiöpaikka |  | 1 |  Irlanti |
| Oseanian kiintiöpaikka |  | 1 | Ei sopivia urheilijoita |
| Käyttämättömät paikat |  | 3 |  Venäjän olympiakomitea |
| Käyttämättömät paikat |  | 3 |  Kanada |
| Käyttämättömät paikat |  | 3 |  Etelä-Afrikka |
Tapahtuipa Hollywoodissa

| Tapahtuipa Hollywoodissa> A Star Is Born |
| --- | --- |

Ohjaaja:  William A. Wellman
Käsikirjoittaja:   Dorothy Parker  Alan Campbell  Robert Carson  tarina: William A. Wellman ja Robert Carson 
Tuottaja:  David O. Selznick
Säveltäjä:  Max Steiner
Kuvaaja:  W. Howard Greene
Leikkaaja:  James E. Newcom
Lavastaja:  Lyle Wheeler
Pääosat:   Janet Gaynor  Fredric March  Adolphe Menjou 
Valmistustiedot
Valmistusmaa:  Yhdysvallat
Tuotantoyhtiö:   Selznick International Pictures  United Artists 
Levittäjä:  United Artists Netflix
Ensi-ilta:   Yhdysvallat: 27. huhtikuuta 1937  Suomi: 24. lokakuuta 1937 
Kesto:  111 min
Alkuperäiskieli:  englanti
Budjetti:  1 173 600 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Janet Gaynor elokuvassa Tapahtuipa Hollywoodissa.
Tapahtuipa Hollywoodissa (A Star Is Born, Suomessa myös nimillä Tähti on syntynyt ja Tähti on syttynyt) on William A. Wellmanin ohjaama yhdysvaltalainen draamaelokuva vuodelta 1937. Elokuvan pääosissa ovat Janet Gaynor, Fredric March ja Adolphe Menjou. Se kertoo nuoren näyttelijän noususta maailmankuuluksi elokuvatähdeksi samaan aikaan, kun hänen aviomiehensä näyttelijänura hiipuu tyystin.
Elokuva valittiin vuonna 2000 Yhdys­valtojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalais­elokuvia. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Rooleissa

| 0 | 1 | 2 |
| --- | --- | --- |
|  Janet Gaynor  | … |  Esther Blodgett eli Vicki Lester   |
|  Fredric March  | … |  Norman Maine     |
|  Adolphe Menjou  | … |  Oliver Niles     |
|  May Robson  | … |  Lettie     |
|  Andy Devine  | … |  Danny McGuire     |
|  Lionel Stander  | … |  Matt Libby     |
|  Elizabeth Jenns  | … |  Anita Regis     |
|  Edgar Kennedy  | … |  Pop Randall     |
|  Owen Moore  | … |  Casey Burke     |
|  Clara Blandick  | … |  Mattie-täti   |
|  A. W. Sweatt  | … |  Estherin veli   |
|  Peggy Wood  | … |  neiti Phillips   |
|  Arthur Hoyt  | … |  vartija     |
|  Vince Barnett  | … |  Otto Friedl     |
Palkinnot

Voitetut Oscar-palkinnot:
alkuperäinen tarina – William A. Wellman ja Robert Carson
Oscar-kunniapalkinto värikuvauksesta – W. Howard Greene
Oscar-ehdokkuudet:
elokuva – Selznick International, United Artists ja David O. Selznick
ohjaus – William A. Wellman
miespääosa – Fredric March
naispääosa – Janet Gaynor
avustava ohjaaja – Eric Stacey
sovitettu käsikirjoitus – Dorothy Parker, Alan Campbell ja Robert Carson William A. Wellmanin ja Robert Carsonin tarinasta
Sovitukset

Elokuvasta on tehty kolme uudelleenfilmatisointia:
Tähti on syntynyt (1954) – ohjannut George Cukor, pääosissa Judy Garland ja James Mason
Tähti on syttynyt (1976) – ohjannut Frank Pierson, pääosissa Barbra Streisand ja Kris Kristofferson
A Star Is Born (2018) – ohjannut Bradley Cooper, pääosissa Cooper ja Lady Gaga
Aiheesta muualla

Tapahtuipa Hollywoodissa Internet Movie Databasessa (englanniksi)
Tapahtuipa Hollywoodissa Elonet.
Tapahtuipa Hollywoodissa AllMoviessa. (englanniksi)
Taulampi

| Taulampi |
| --- | --- |
Valtiot:  Suomi
Maakunnat:  Päijät-Häme
Kunnat:  Hartola
Koordinaatit:  61°30′01″N, 26°10′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jääsjärven alue (14.82)
Laskuoja:  Juurikasoja Vehkalampeen 
Järvinumero:  14.824.1.005
Mittaustietoja
Pinnankorkeus:  144,1 m  
Pituus:  430 m  
Leveys:  110 m  
Rantaviiva:  0,923 km  
Pinta-ala:  2,086 ha  
Saaria:  ei saaria 
 fiTaulampi 
Taulampi tai Sammallampi on Päijät-Hämeessä Hartolassa  Vehkalahden lähellä sijaitseva lampi.
Maantietoa

Lampi on 430 metriä pitkä, 110 metriä leveä, ja sen pinta-ala on 2,1 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Jääsjärven alueella (14.82), jonka Vehkalammen valuma-alueeseen (14.824) se kuuluu. Lammen vedenpinnan korkeus on 144,1 metriä mpy.
Theo de Raadt

Theo de Raadt Moskovassa 2013
Theo de Raadt (s. 19. toukokuuta 1968 Pretoria, Etelä-Afrikka) on Kanadan Albertassa asuva käyttöjärjestelmä- ja ohjelmistosuunnittelija.
Raadt on OpenBSD-projektin perustaja. Hän oli myös yksi NetBSD-hankkeen perustajista.
Aiheesta muualla

Kuvia tai muita tiedostoja aiheesta Theo de Raadt Wikimedia Commonsissa
De Raadtin kotisivu (englanniksi)
Theo Mackeben

Reliefikuva Mackebenin hautakivessä.
Theo Mackeben (5. tammikuuta 1897 Stargard, Länsi-Preussi – 10. tammikuuta 1953 Berliini) oli saksalainen pianisti, kapellimestari ja säveltäjä, joka teki paljon elokuvamusiikkia 1930-luvulta 1950-luvun alkuun. Hänen tunnetuimpia sävelmiään ovat  ”Nur nicht aus Liebe weinen” (suom. ”Itke en lemmen tähden”), ”Bei dir war es immer so schön” (suom. ”Luonasi oli aina niin ihanaa”) ja Miliza Korjusin vuonna 1935 tunnetuksi tekemä ”Warum?” (suom. ”Miksi?”, mm. Mauno Kuusisto).
Elokuvamusiikkia

Kerjäläisooppera (Die Dreigroschenoper, 1931)
Myyty morsian (Die Verkaufte Braut, 1932)
Mitä sanon miehelleni (Wie sag’ ich’s meinem Mann, 1932)
Lemmenleikkiä (Liebelei, 1933
Pygmalion (1935)
Prahan ylioppilas (Der Student von Prag, 1935)
Aseiden salakuljettajat (Unter heissem Himmel, 1936)
Isänmaanystävät (Patrioten, 1937)
Kotiinpaluu (Heimat, 1938)
Minä olen Sebastian Ott (Ich bin Sebastian Ott, 1939)
Bel Ami (1939)
Huumaava tanssiaisyö (Es war eine rauschende Ballnacht, 1939)
Kuningattaren sydän (Das Herz der Königin, 1940)
Ensi tanssiaiset (Bal paré, 1940)
Tie vapauteen (Der Weg ins Freie, 1941)
Häät herraskartanossa (Hochzeit auf Bärenhof, 1942)
Naiset eivät ole enkeleitä (Frauen sind keine Engel, 1943)
Nuoruudensynti paljastuu (Altes Herz wird wieder jung, 1943)
Pikku vaimoni (Die Gattin, 1943)
Skandaali kylässä (Das Bad auf der Tenne, 1943)
Operettien kuningatar Dubarry (Die Dubarry, 1951)
Syntinen nainen (Die Sünderin, 1950)
Käännös suomeksi
Taupōjärvi

| Taupōjärvi Lake Taupō |
| --- | --- |

Valtiot:  Uusi-Seelanti 
Paikkakunta:  Waikaton maakunta (en) 
Koordinaatit:  38°49′00″S, 175°55′00″E
Laskujoki:  Waikato River (en) (käännä suomeksi) 
Mittaustietoja
Pinnankorkeus:  356  m 
Pituus:  46  km
Leveys:  33  km 
Rantaviiva:  193  km 
Pinta-ala:  616 km2 
Tilavuus:  59 km3 
Keskisyvyys:  113  m 
Suurin syvyys:  186  m tai 113  m 
Valuma-alue:  3 487 km2 
 fiTaupōjärvi 
Taupōjärvi on järvi Uudessa-Seelannissa Pohjoissaarella Taupōn tulivuoren kalderassa. Se on Uuden-Seelannin suurin järvi, ja sen pinta-alaksi ilmoitetaan lähteestä riippuen 606–623 neliökilometriä. Järvi on noin 40 kilometriä pitkä ja noin 30 kilometriä leveä. Sen syvyydeksi on arvioitu noin 160 metriä ja tilavuudeksi 59 kuutiokilometriä. Valuma-alueen pinta-ala on lähteestä riippuen 3 300–3 500 neliökilometriä.
Taupōjärveen laskee yli 30 jokea. Sen laskujoki on Waikato, joka lähtee järven koillispäästä.
Maorilaiset kalliokaiverrukset Taupōjärvellä Mine Bayn lahdessa ovat yli kymmenen metriä korkeita. Niitä pääsee katsomaan vain vesitse.
Taupōjärven Mine Bayn lahteen toteutettiin 1970-luvulla veistäjä Matahi Brightwellin johdolla maorilaisia kalliokaiverruksia. Ne ovat yli 10 metriä korkeita, ja niille pääsee vain vesitse. Kaiverruksista on tullut suosittu turistikohde.
Nasan satelliittikuva Taupōsta.
Taupōjärvi sijaitsee Pohjoissaaressa Waikaton hallintoalueella.
Aiheesta muualla

Kuvia tai muita tiedostoja aiheesta Taupōjärvi Wikimedia Commonsissa
Love Taupo | Taupo Official Website (englanniksi)
Lake Taupo area at the Department of Conservation (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lake Taupō
Käännös suomeksi
Theo van Gogh

Theo van Gogh, 2004.
Theodoor van Gogh (23. heinäkuuta 1957 Haag, Alankomaat – 2. marraskuuta 2004 Amsterdam, Alankomaat) oli hollantilainen elokuvaohjaaja. Hän käsikirjoitti ja ohjasi parikymmentä dokumenttia ja muuta ohjelmaa televisiolle. Theo van Gogh tunnettiin Alankomaissa niin sukunimestään kuin myös kaikkien uskontojen ja poliittisten suuntausten rääväsuisesta pilkasta.
Theo van Gogh ohjasi kesällä 2004 11-minuuttisen lyhytelokuvan Submission, joka kuvasi musliminaisten asemaa. Somalialaissyntyisen poliitikon Ayaan Hirsi Alin käsikirjoittama dokumentti arvosteli naisten asemaa islamilaisessa kulttuurissa ja uskonnon käyttämistä sukupuolisorron verukkeena. Elokuva herätti suuttumusta muslimipiireissä. Mohammed Bouyeri, 26-vuotias Amsterdamissa syntynyt marokkolaistaustainen muslimi, murhasi van Goghin 2. marraskuuta 2004 ampumalla tämän kadulle Amsterdamissa van Goghin ollessa pyöräilemässä töihin. Hän kiinnitti veitsellä ruumiiseen uhkauskirjeen Ayaan Hirsi Alille.
Theo van Gogh oli taidemaalari Vincent van Goghin veljen Theo van Goghin pojanpojanpoika. Hän kertoi Vincent van Goghista kertoneessa dokumentissa tapauksesta, jossa hän oli ollut katsomassa esi-isänsä omakuvaa taidenäyttelyssä: kun Theo oli kääntynyt taulusta poispäin, osa lähellä olevista ihmisistä oli pyörtynyt, sillä yhdennäköisyys oli ollut valtaisa.
Aiheesta muualla

Wikimedia Commonsissa on kuvia tai muita tiedostoja aiheesta .
Theo van Gogh Internet Movie Databasessa. (englanniksi)
Tolmanin–Oppenheimerin–Volkoffin raja

Tolmanin–Oppenheimerin–Volkoffin raja on neutronitähtien massan teoreettinen yläraja. Jos neutronitähti ylittää rajan se romahtaa johonkin vielä tiheämpään muotoon, mahdollisesti mustaksi aukoksi. Raja on periaatteeltaan yhtäläinen kuin Chandrasekharin raja joka määrää valkoisten kääpiöiden massan ylärajan.
Neutronitähtien massan ylärajan laskivat alun perin Robert Oppenheimer ja George Volkoff vuonna 1939 apunaan Richard Tolmanin työt. Oppenheimer ja Volkoff olettivat että neutronitähtien neutronit muodostaisivat kaasumaisen aineen ilman elektroneja, niin sanotun Fermi-kaasun. Tällöin yläraja massalle olisi noin 3/4 auringon massaa.  Nykyaikana arviot vaihtelevat arviolta puolestatoista auringon massasta jopa kolminkertaiseen massaan.  Arviot vaihtelevat suuresti sillä hyvin tiheän aineen kaikkia ominaisuuksia ei tunneta kunnolla.
Tyholttårnet

Tyholttårnet
Tyholttårnet on 124 metriä korkea radiotorni Norjan Trondheimissä. Se on rakennettu vuonna 1985. Tornissa on näköalatasanne. Siellä on myös ravintola 80 metrin korkeudessa.
Tykhen temppeli

Tykhen temppeli voi viitata seuraaviin antiikin aikaisiin Tykhelle omistettuihin temppeleihin:
Tykhen temppeli, temppeli Diokaisareiassa Kilikiassa Vähässä-Aasiassa
Tykhen temppeli, temppeli Sidessä Pamfyliassa Vähässä-Aasiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tykhen temppeli”, voi hakea sivunnimihaulla, laajalla sivunnimihaulla tai tekstihaulla.
Tolmin

| Tolmin |
| --- | --- |
 Tolmin
Valtio:   Slovenia
NUTS 2 -aluejako:  Länsi-Slovenia
Perinteinen alue:  Primorska
Tilastollinen alue:  Goriška
Pinta-ala:  
 – Kokonaispinta-ala:  2,7 km²
Väkiluku (2021):  3 274
 – Väestötiheys:  1 213 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Tolmin on kaupunki Slovenian Primorskassa ja Goriškan tilastollisella alueella. Kaupungissa asuu 3 274 asukasta, ja sen pinta-ala on 2,7 neliökilometriä. Väestötiheys on 1 213 neliökilometriä. Väestö laskee.
Teuroinen

| Teuroinen |
| --- | --- |
 Teuroinen
 Koordinaatit: 60.7959285°N, 26.4357805°E 
Valtio:  Suomi
Maakunta:  Kymenlaakso
Kunta:  Kouvola
Suuralue:  Elimäen suuralue
Kaupunginosa:  Pohjois-Elimäki
Väkiluku:  n. 250
Postinumero:  45610
 
 teuroinen.fi 
Infobox OKVirheellinen NIMI-arvo: 
Teuroinen on kylä Elimäellä, Kouvolassa. Sen väkiluku on noin 250 henkeä. Se sijaitsee Vilppulan kaupunginosassa. Teuroisista on 13 kilometriä Korian keskustaan, 20 kilometriä Kouvolan keskustaan ja Elimäen kirkonkylälle 12 kilometriä. Vuonna 2007 Teuroinen valittiin Kymenlaakson parhaaksi kyläksi. Teuroinen oli osa Elimäen kuntaa ennen kuin Elimäki, Anjalankoski, Jaala, Kouvola, Kuusankoski ja Valkeala liittyivät yhdeksi suurkunnaksi vuoden 2009 alussa.
Aiheesta muualla

Teuroisten kyläyhdistys ry
Tulva (joki)

Tulva (ven. Тулва, tataariksi Tol) on Volgan vesistöön kuuluvan Kaman sivujoki Permin aluepiirissä Venäjällä. Se saa alkunsa aluepiiriin eteläosasta ja laskee Votkinskin tekojärveen Osan kaupungin luona. Joen pituus on 118 kilometriä ja valuma-alueen laajuus 3520 neliökilometriä.
Joen varrella asuu Tulvan tataareiksi ja baškiireiksi kutsuttu etninen ryhmä.
Taitoluistelun Euroopan-mestaruuskilpailut 2009

Vuoden 2009 taitoluistelun Euroopan-mestaruuskilpailut käytiin Helsingissä, Suomessa 20.–25. tammikuuta. Kilpailupaikkana toimi Hartwall Areena. Lajeina olivat miesten ja naisten yksinluistelu, pariluistelu ja jäätanssi. EM-kilpailuihin päästäkseen kilpailijan piti olla täyttänyt 15 vuotta 1. heinäkuuta 2008 mennessä.
Karsinta

Jokainen Kansainvälisen luisteluliiton (ISU) eurooppalainen jäsenvaltio sai lähettää yhden kilpailijan kilpailuihin. Lisäpaikat maittain ratkaistiin edellisten, vuoden 2008 Euroopan-mestaruuskilpailuiden tulosten mukaan. Alla olevassa taulukossa näkyvät lisäkiintiöt maittain.
| Paikkoja | Miesten yksinluistelu | Naisten yksinluistelu | Pariluistelu | Jäätanssi |
| --- | --- | --- | --- | --- |
| 3 |  Ranska    Ruotsi    Venäjä |  Italia    Suomi |  Saksa    Venäjä |  Italia    Ranska    Venäjä |
| 2 |  Belgia    Saksa    Sveitsi    Tšekki    Valko-Venäjä |  Georgia    Sveitsi    Unkari    Venäjä    Yhdistynyt kuningaskunta |  Italia    Puola    Ranska    Ukraina    Yhdistynyt kuningaskunta |  Azerbaidžan    Israel    Ukraina    Yhdistynyt kuningaskunta |